*****
ΚΑΝΟΝΙΣΜΟΣ (ΕΟΚ) αριθ. 1980/88 ΤΗΣ ΕΠΙΤΡΟΠΗΣ
της 5ης Ιουλίου 1988
για την τροποποίηση του κανονισμού (ΕΟΚ) αριθ. 1383/88 όσον αφορά τον έλεγχο της χρησιμοποιήσεως του βουτύρου παρεμβάσεως που προορίζεται για εξαγωγή στο Μπαγκλαντές
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 6 παράγραφος 7,
Εκτιμώντας:
ότι ο κανονισμός (ΕΟΚ) αριθ. 1383/88 της Επιτροπής της 20ής Μαΐου 1988 για τις λεπτομέρειες ειδικής πωλήσεως βουτύρου από το απόθεμα παρεμβάσεως που προορίζεται για εξαγωγή υπό μορφή βουτυρελαίου ή GHEE για το Μπαγκλαντές για τροποποίηση των κανονισμών (ΕΟΚ) αριθ. 1687/76 και (ΕΟΚ) αριθ. 569/88 (3), περιλαμβάνει σφάλμα στο άρθρο 10· ότι, πράγματι, κατά την εξαγωγή του βουτύρου που προορίζεται για μεταποίηση σε ένα κράτος μέλος προς ένα άλλο κράτος μέλος, είναι αναγκαίο το ενιαίο παραστατικό και όχι το αντίγραφο ελέγχου Τ5· ότι θα πρέπει να διορθωθεί κατά την έννοια αυτή ο κανονισμός (ΕΟΚ) αριθ. 1383/88·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 10 παράγραφος 2 του κανονισμού (ΕΟΚ) αριθ. 1383/88, η σχετική σημείωση στο σημείο 28 στοιχείο α) τροποποιείται ως εξής:
1. Στην πρώτη σειρά οι όροι «θέση 104 του αντιγράφου ελέγχου Τ5»: αντικαθίστανται από το ακόλουθο σημείο 1:
«1. θέση 44 του ενιαίου παραστατικού ή η καταλληλότερη θέση του χρησιμοποιούμενου εγγράφου.»
2. Στη δεύτερη περίπτωση οι όροι «θέση 106 του αντιγράφου ελέγχου Τ5 διαγράφοντα».
3. Οι όροι «νομισματικό εξισωτικό ποσό» αντικαθίστανται από τους ακόλουθους όρους:
«2. νομισματικό εξισωτικό ποσό».
4. Προστίθεται το ακόλουθο σημείο 3:
«3. ημερομηνία λήξεως της αναλήψεως του βουτύρου».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Ιουλίου 1988.